
1. VISPĀRĪGĀ INFORMĀCIJA

1.1. SIA „LNS pakalpojumi” organizē iepirkuma procedūru “Elektroenerģijas iegāde SIA “LNS pakalpojumi” vajadzībām” (turpmāk – Iepirkums). Identifikācijas numurs: LNS 2026/04.
1.2. Pasūtītājs:
	Pasūtītāja nosaukums
	SIA „LNS pakalpoumi” 

	Adrese
	Kr.Barona iela 49, Ludza, LV-5701

	Vienotais uzņēmuma reģistrācijas Nr.  
	  42403015020

	PVN maksātāja reģ. Nr.
	LV42403015020

	Kontaktpersona
	Administratīvais direktors Ivars Binovskis, 26120510

	E-pasta adrese
	 Ivars.binovskis@lnspakalpojumi.lv

	Darba laiks
	darba dienās no plkst. 8:00 līdz plkst.17:00


1.3. Iepirkuma priekšmets: 
1.4.1.
Iepirkuma priekšmets – elektroenerģijas iegāde SIA „LNS pakalpojumi” vajadzībām. 

1.4.2.
Pretendents piedāvājumu var iesniegt tikai par visu apjomu: 1 300 000 kWh.
1.4.3.
Pretendents var iesniegt tikai vienu piedāvājuma variantu.

1.4. CPV kods: 09310000-5.

1.5. Iepirkuma priekšmets netiek dalīts daļās.
1.6. Līguma izpildes termiņš: 12 mēneši no līguma stāšanās spēkā dienas, plānotais līguma spēkā stāšanās datums – 01.10.2026. 
1.7. Līguma izpildes vieta: Saskaņā ar Nolikuma pielikumu Nr. 2.
1.8. Piedāvājumu izvēles kritērijs: zemākā piedāvātā cena. 

1.9. Piemērojamā iepirkuma metode: atklāts konkurss.
1.10. Cita Informācija: Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz elektroniskā veidā Elektronisko iepirkumu sistēmas (EIS) e-konkursu apakšsistēmā vai nosūtot uz e-pasta adresi ivars.binovskis@lnspakalpojumi.lv . Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot piegādātājam, kurš uzdevis jautājumu, un vienlaikus ievietojot Pasūtītāja profilā.
2. PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA

2.1. Noformējot piedāvājumu, jāievēro šajā nolikumā (turpmāk – Nolikums) ietvertās prasības.
2.2. Pretendenta iesniegtajiem dokumentiem ir jāatbilst Dokumentu juridiskā spēka likumam un Ministru kabineta noteikumiem Nr. 558 “Dokumentu izstrādāšanas un noformēšanas kārtība”.

2.3. Visiem dokumentiem jābūt sagatavotiem latviešu valodā. Svešvalodā sagatavotiem dokumentiem jāpievieno pretendenta apliecināts tulkojums latviešu valodā.

2.4. Piedāvājums jāparaksta pretendenta pārstāvim ar paraksta tiesībām vai tā pilnvarotai personai. Ja pretendents ir personu apvienība, pieteikumu jāparaksta katras personas, kas iekļauta personu apvienībā, pārstāvim ar paraksta tiesībām vai tā pilnvarotai personai.

2.5. Ja piedāvājumu paraksta pilnvarota persona, piedāvājumam jāpievieno arī dokuments (kopija), kas norāda uz pilnvaras izdevēja tiesībām šādu pilnvaru pretendenta vārdā izsniegt.
2.6. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
2.7. Piedāvājumi ir iesniedzami tikai elektroniski, Valsts reģionālās attīstības aģentūras mājaslapā pieejamā Elektronisko iepirkumu sistēmas (EIS) www.eis.gov.lv e-konkursu apakšsistēmā ievērojot šādas Pretendenta izvēles iespējas: 
2.7.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

2.7.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un, augšupielādējot sistēmas attiecīgajās vietnēs. Pretendents ir atbildīgs par aizpildāmo formu atbilstību iesniedzamiem dokumentiem noteiktajām prasībām un formu paraugiem;

2.8. Sagatavojot piedāvājumu, Pretendents ievēro, ka:
2.8.1. Pieteikums un tehniskā specifikācija / finanšu piedāvājums, nemainot nolikuma pielikumā doto datņu formātu, jāaizpilda tikai elektroniski;
2.8.2. Iesniedzot piedāvājumu, Pretendents ar drošu elektronisko parakstu un laika zīmogu paraksta vismaz tehnisko un finanšu piedāvājumu. Piedāvājumu paraksta persona, kuras paraksta tiesības ir nostiprinātas atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju;
2.8.3. Elektroniski sagatavoto piedāvājumu šifrējot ārpus EIS e‑konkursu apakšsistēmas ar trešās personas piedāvātiem datu aizsardzības rīkiem un, aizsargājot ar elektronisku atslēgu un paroli, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
2.8.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
2.8.5. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

2.9. Piedāvājums jāsniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 

2.10. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

2.11. Izziņas un citus dokumentus, kurus izsniedz Latvijas Republikas kompetentās institūcijas, Iepirkumu komisija pieņem un atzīst, ja tie izdoti ne agrāk kā vienu mēnesi pirms to iesniegšanas dienas. Ārvalstu izziņas ir derīgas, ja tās izdotas ne agrāk kā sešus mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2.12. Piedāvājuma dokumentus paraksta amatpersona ar paraksta/pārstāvības tiesībām vai pilnvarota persona. Ja dokumentus paraksta pilnvarota persona, piedāvājumam pievieno attiecīgās pilnvaras apliecinātu kopiju. Ja piedāvājumu iesniedz personu apvienība, pieteikumā norāda personu, kas iepirkumā pārstāv personu apvienību un ir pilnvarota parakstīt ar iepirkumu saistītos dokumentus personu apvienības vārdā.

2.13. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

2.14. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.  
2.15. Piedāvājumu iesniegšanas termiņš – termiņam, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā. 

2.16. Piedāvājumu elektroniska atvēršana paredzēta EIS sistēmā, termiņā, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā.

2.17. Piedāvājumu elektroniska atvēršana notiek izmantojot EIS e-konkursu apakšsistēmā pieejamos rīkus. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskās atslēgas paroli šifrētā dokumenta atvēršanai.

2.18. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

2.19. Piedāvājumu vērtēšanu un lēmuma pieņemšanu komisija veic slēgtās sēdēs.

3.  PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
3.1. Piedāvājumā iekļaujamie dokumenti:
3.1.1.  Pieteikums (nolikuma pielikums Nr. 1);
3.1.2.  Tehniskā specifikācija / finanšu piedāvājums (nolikuma pielikums Nr. 2);
3.1.3.  Atlases dokumenti.
3.1.4.  Par Nolikuma neatņemamām sastāvdaļām tiks uzskatīti arī visi, iepirkuma procedūras laikā iesniegtie papildinājumi, precizējumi un sniegtā papildinformācija.

4. PRETENDENTU IZSLĒGŠANAS NOTEIKUMI

4.1. Pretendentu izslēgšanas gadījumi un to pārbaudes kārtība:
4.1.1.  Pasūtītājs norāda, ka Publisko iepirkuma likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas gadījumi. 
4.1.2.  Saskaņā ar Publisko iepirkuma likuma 42. panta desmito daļu un Starptautisko un Latvijas Republikas nacionālo sankciju likuma 11.1 panta pirmajā daļu pasūtītājs pārbaudi par noteikto pretendentu izslēgšanas gadījumiem atklātā konkursā veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.
4.1.3.  Pasūtītājs norāda, ka:
4.1.3.1. Attiecībā uz Publisko iepirkuma likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktiem izslēgšanas gadījumiem informācija tiks pārbaudīta Publisko iepirkuma likuma 42. pantā noteiktajā kārtībā;

4.1.3.2. Attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.
4.2. Uzticamības nodrošināšanai iesniegto pierādījumu vērtēšana:
4.2.1. Ja pasūtītājs konstatē, ka pretendents būtu izslēdzams no dalība iepirkuma procedūrā, pamatojoties uz Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistītā ar minētā likuma 42. panta trešās daļas 1., 4., 5. punktā minēto personu, un nav piemērojami minētā līkuma 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar Publisko iepirkumu likuma 43. panta noteikumiem.
4.2.2. Lai apliecinātu uzticamību, pretendents iesniedz skaidrojumu un pierādījumus par nodarītā kaitējuma atlīdzināšanu vai noslēgtu  vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
4.2.3. Pasūtītājs izvērtē pretendenta vai personālsabiedrības biedra (ja pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Pasūtītājs var pieprasīt no attiecīgā pārkāpuma jomā kompetentajām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams attiecīgā pārkāpuma jomā kompetentās institūcijas atzinums par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē vai arī ja pretendents ir iesniedzis šādu atzinumu.
4.2.4. Ja pasūtītājs skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, tas pieņem lēmumu, ka attiecīgais pretendents ir nodrošinājis uzticamību un nav izslēdzams no dalības iepirkuma procedūrā saskaņā ar Publisko iepirkumu likuma 42. panta ceturtās daļas 1. punktu.
4.2.5. Ja pretendents būtu izslēdzams no dalības iepirkuma procedūrā tādēļ, ka Publisko iepirkumu likuma 42. panta otrajā daļā minētie izslēgšanas iemesli attiecas uz minētā likuma 42. panta trešās daļas 2. un 3. punktā minēto personu, uzticamība nodrošināma, pretendentam nomainot minētā likuma 42. panta trešās daļas 2. un 3. punktā minēto personu pret tādu personu, kura atbilst paziņojumā par līgumu vai iepirkuma procedūras dokumentos noteiktajām prasībām un uz kuru nav attiecināmi minētā likuma 42. panta otrajā daļā noteiktie izslēgšanas iemesli.
4.2.6. Ja pretendents 10 darbdienu laikā pēc pieprasījuma nosūtīšanas dienas neiesniedz Publisko iepirkumu likuma 43. panta otrajā daļā minētos dokumentus vai pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī pretendents neveic minētā likuma 42. panta trešās daļas 2. un 3. punktā minēto personu nomaiņu saskaņā ar 43. panta piekto daļu, pasūtītājs pieņem lēmumu izslēgt pretendentu no turpmākās dalības iepirkuma procedūrā.
4.2.7. Publisko iepirkumu likuma 43. pantā paredzētā iespēja nodrošināt uzticamības atjaunošanu atbilstoši šā panta otrajai un trešajai daļai nav attiecināma uz personu, par kuru tās reģistrācijas vai pastāvīgās dzīvesvietas valstī ir stājies spēkā galīgs un nepārsūdzams spriedums, ar kuru persona izslēgta no dalības iepirkuma procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma procedūrās.

5. KVALIFIKĀCIJAS PRASĪBAS PRETENDENTIEM UN IESNIEDZAMIE KVALIFIKĀCIJAS DOKUMENTI

5.1. Pretendents var būt fiziska vai juridiska persona, piegādātāju apvienība jebkurā to kombinācijā, kas iesniegusi piedāvājumu, lai piedalītos Iepirkumā. Pretendentam Iepirkuma nolikuma 1.pielikumā jānorāda visi piegādātāju apvienības dalībnieki.
	5.2. Pretendentam jāatbilst šādām pretendentu kvalifikācijas prasībām:
	Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi dokumenti:

	5.2.1.  Pretendents var būt fiziska vai juridiska persona, vai šādu personu apvienība jebkurā to kombinācijā, kas attiecīgi piedāvā Pasūtītājam piegādāt Konkursa nolikuma prasībām atbilstošu preci.
	Pretendenta iesniegts pieteikums par piedalīšanos Iepirkumā, kas sagatavots atbilstoši Nolikuma 1. pielikumā noteiktajai veidlapai.

	5.2.2.  Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	Latvijas Republikā reģistrētiem pretendentiem reģistrācijas apliecības kopijas pievienošana piedāvājuma dokumentiem nav obligāta, – to, atbilstoši normatīvo aktu prasībām, Iepirkuma komisija pārbaudīs Lursoft datu bāzē. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Nolikuma 1. pielikums) norāda kompetento iestādi attiecīgajā valstī, kas var apliecināt reģistrācijas faktu. 

	5.2.3.  Iepirkuma līguma izpildei piesaistīto apakšuzņēmēju saraksts (ja tādus paredzēts piesaistīt). AS “Sadales tīkls” kā apakšuzņēmējs nav jānorāda. 
	Pretendents iesniedz piesaistīto apakšuzņēmēju sarakstu, norādot katram apakšuzņēmējam izpildei nododamo līguma daļu. Pretendentam jānorāda apakšuzņēmēja nosaukums, vienotais reģistrācijas numurs, adrese, kontaktpersona un tās tālruņa numurs.

	5.2.4.  Pretendents ir reģistrēts elektroenerģijas tirgotāju reģistrā un ir tiesīgs veikt elektroenerģijas tirdzniecību.
	Pretendentam jābūt reģistrētam Sabiedrisko pakalpojumu regulēšanas komisijas Elektroenerģijas tirgotāju reģistrā. Reģistrācijas faktu Iepirkumu komisijas pārbaudīs tiešsaistē SPRK datu bāzē. 

Citu valstu pretendentiem jāiesniedz attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz reģistrāciju. Pretendenta apliecinājums, ka gadījumā, ja šim pretendentam tiks piešķirtas tiesības noslēgt Vienošanos, tas līdz līguma noslēgšanai reģistrēsies Elektroenerģijas tirgotāju reģistrā.


	5.2.5.  Apliecinājums, ka pretendents gadā spēj pārdot elektroenerģiju ne mazāk kā 1 300 000 kWh

	Pretendents iesniedz brīvā formā sagatavotu dokumentu, kas apliecina vismaz 3 (trīs) iepriekšējo gadu laikā ( 2023.,2024., 2025.g. līdz piedāvājuma iesniegšanas brīdim) veiktas  līdzīga vai lielāka apjoma elektroenerģijas piegādes, norādot elektroenerģijas piegāžu termiņus, apjomu un saņēmēju.



	5.2.6. Pretendentam ir spēkā esošs līgums ar elektroenerģijas sadales sistēmas operatoru par sistēmas pakalpojumu izmantošanu
	Pretendents iesniedz līguma atvasinājumu starp pretendentu un sadales sistēmas operatoru, no kura izslēgtas ar komercnoslēpumu saistītās sadaļas

	5.2.7. Pretendentam ir spēkā esošs balansēšanas pakalpojuma līgums ar pārvades sistēmas operatoru saskaņā ar nolikuma
	Pretendents iesniedz līguma atvasinājumu starp pretendentu un pārvades sistēmas operatoru, no kura izslēgtas ar komercnoslēpumu saistītās sadaļas.


5.3. Ja piedāvājumu iesniedz personu apvienība vai personālsabiedrība, Nolikuma 5.2.2.punktā minētie dokumenti jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā, parakstīts sabiedrības līgums (oriģināls vai apliecināta kopija), kurā arī būtu norādīts katras personas atbildības apjoms un veicamo darbu uzskaitījums.
5.4. Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā jānorāda personu, kura pārstāv piegādātāju apvienību Iepirkumā, kā arī katras personas atbildības apjoms.

5.5. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pasūtītājs var prasīt, lai piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.

5.6. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz personas, uz kuras iespējām pretendents balstās, apliecinājums vai vienošanās par sadarbību ar pretendentu konkrētā līguma izpildei.
5.7. Informācija Pretendentiem par Eiropas vienoto iepirkuma procedūras dokumentu:
5.7.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām.
5.7.2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
5.7.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
5.7.4. Pretendents ir tiesīgs neiesniegt piedāvājumā sākotnēji visus Pasūtītāja Nolikumā pieprasītos dokumentus, ja tas apliecina savu atbilstību ar Eiropas vienoto iepirkuma procedūras dokumentu.
5.7.5. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
5.7.6. Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
5.7.7. Atbilstoši PIL 49.panta nosacījumiem Pretendents var iesniegt Eiropas vienoto Iepirkuma procedūras dokumentu kā sākotnējo pierādījumu atbilstībai paziņojumā par Līgumu un Iepirkuma procedūras dokumentos noteiktajām Pretendentu atlases prasībām. Eiropas vienotā iepirkuma procedūras dokumenta veidlapu nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Eiropas vienotais iepirkuma dokuments pieejams Eiropas Komisijas tīmekļvietnē: https://ec.europa.eu/growth/tools-databases/espd .
6. PIEDĀVĀJUMU VĒRTĒŠANA

6.1. Iepirkuma komisija veic iesniegto pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju – Iepirkuma nolikuma prasībām atbilstošs piedāvājums ar viszemāko piedāvāto cenu.
6.2. Iepirkuma komisija pretendentu piedāvājumu izvērtēšanu veic 5 (piecos) posmos:
6.2.1. Piedāvājumu noformējuma pārbaude: Iepirkuma komisija izvērtē, vai piedāvājums sagatavots un noformēts atbilstoši Nolikuma 2. punktā noteiktajām prasībām. Pretendenti, kuru piedāvājumi nav noformēti atbilstoši Nolikuma 2. punktā noteiktajām prasībām, no tālākās dalības Iepirkumā tiek izslēgti, ja Iepirkuma komisija konstatē, ka pretendenta piedāvājuma neatbilstība Nolikuma 2. punktā noteiktajām prasībām ir būtiska.
6.2.2. Pretendentu kvalifikācijas pārbaude:
6.2.2.1. Iepirkuma komisija veic pretendentu kvalifikācijas pārbaudi, kuras laikā pārbauda pretendentu atbilstību Nolikuma 5. punktā noteiktajām kvalifikācijas prasībām.
6.2.2.2. Pretendents tiek izslēgts no turpmākās dalības Iepirkumā, un piedāvājums netiek tālāk izvērtēts, ja Iepirkuma komisija konstatē, ka:
1) Pretendents neatbilst kādai no Nolikuma 5. punktā noteiktajām kvalifikācijas prasībām;
2) Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasītu precizējošu informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma 5. punktā noteiktajām prasībām un to saturs neatbilst Nolikuma 5. punktā noteiktajām prasībām;
3) Ja pretendents nav iesniedzis kādu no Nolikuma 5. punktā minētajiem kvalifikācijas dokumentiem.
6.2.2.3. Ja tikai viens pretendents atbilst visām Nolikumā noteiktajām pretendenta kvalifikācijas prasībām, Iepirkuma komisija sagatavo un ietver Iepirkuma ziņojumā pamatojumu tam, ka noteiktās pretendentu kvalifikācija prasības ir objektīvas un samērīgas. Ja Iepirkuma komisija nevar pamatot, ka noteiktās pretendentu kvalifikācijas prasības ir objektīvas un samērīgas, tā pieņem lēmumu pārtraukt Iepirkumu.
6.2.3. Tehniskā piedāvājuma atbilstības pārbaude:
6.2.3.1. Iepirkuma komisija izvērtē pretendenta tehnisko piedāvājumu atbilstoši Nolikuma 2. pielikumā noteiktajām Pasūtītāja prasībām un iesniegtajiem dokumentiem.
6.2.3.2. Pretendenti, kuru piedāvājumi neatbilst Nolikuma 2. pielikumā noteiktajām Pasūtītāja prasībām, no tālākās dalības Iepirkumā tiek izslēgti.
6.2.4. Finanšu piedāvājuma vērtēšana:
6.2.4.1. Iepirkuma komisija izvērtē pretendentu iesniegto finanšu piedāvājumu atbilstību Nolikuma 2. pielikumā noteiktajām Pasūtītāja prasībām finanšu piedāvājuma sagatavošanā.
6.2.4.2. Iepirkuma komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
6.2.4.3. Ja Iepirkuma komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot Publisko iepirkumu likuma 53. pantā noteikto.
6.3. Piedāvājuma vērtēšana saskaņā ar izraudzīto piedāvājuma izvēles kritēriju:
6.3.1. Iepirkuma komisija pretendentu iesniegtos piedāvājumus Iepirkumam vērtē ņemot vērā šādu piedāvājuma izvēles kritēriju – Iepirkuma nolikuma prasībām atbilstošs piedāvājums ar viszemāko piedāvāto cenu par visu apjomu kopā, bez PVN. 
6.3.2. Ja vairāki pretendenti būs iesnieguši piedāvājumus ar vienādu cenu, un tiem būtu piešķiramas iepirkuma līguma slēgšanas tiesības, Iepirkuma komisija izvēlēsies pretendentu, kura piedāvājums ir iesniegts agrāk EIS.
7. IEPIRKUMA KOMISIJAS TIESĪBAS UN PIENĀKUMI

7.1. Komisijas darbu organizē un vada Komisijas priekšsēdētājs. Komisijas priekšsēdētājs nosaka Iepirkuma komisija sēdes vietu, laiku un kārtību, kā arī sasauc un vada Iepirkuma komisijas sēdes.

7.2. Iepirkuma komisija savas kompetences ietvaros pieņem lēmumus, kā arī veic citas darbības saskaņā ar Iepirkuma Nolikumu un Publisko iepirkumu likumu.

7.3. Iepirkuma komisijas lēmumi tiek pieņemti sēdes laikā balsojot. Balsstiesības ir visiem Iepirkuma komisijas locekļiem. Komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss.

7.4. Iepirkuma komisijas tiesības un pienākumi:

7.4.1. izskatīt pretendenta piedāvājumu un izvērtēt piedāvājuma atbilstību Nolikumā noteiktajām prasībām un pieņemt lēmumu par iepirkuma procedūras rezultātiem;

7.4.2. pieņemt lēmumu par pretendenta izslēgšanu no dalības Iepirkumā, ja uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas gadījumi;

7.4.3. izslēgt pretendentu no turpmākās dalības Iepirkumā, ja pretendents nav iesniedzis visu Komisijas pieprasīto informāciju vai ir sniedzis nepatiesu informāciju;

7.4.4. izslēgt pretendentu no dalības iepirkumā, ja pretendenta piedāvājums neatbilst Nolikumā noteiktajām prasībām;

7.4.5. izslēgt pretendentu no dalības Iepirkumā, ja pretendents iesniedzis nepamatoti lētu piedāvājumu. Iepirkuma komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem atbilstoši Publisko iepirkumu likuma 53. pantā noteiktajam;

7.4.6. ja Iepirkuma komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents, vai kompetenta institūcija izskaidro vai papildina minēto informāciju vai dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Iepirkuma komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.

7.4.7. ja Iepirkuma komisija saskaņā ar Nolikuma 7.4.6. apakšpunktā noteikto (atbilstoši PIL 41. panta septītajai daļai) ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija pieteikumu vai piedāvājumu vērtē pēc tā rīcībā esošās informācijas;
7.4.8. Iepirkuma komisijai ir tiesības pieaicināt ekspertus piedāvājuma atbilstības pārbaudē un piedāvājuma vērtēšanā;

8. PRETENDENTA TIESĪBAS UN PIENĀKUMI

8.1. Pretendenta tiesības un pienākumi:

8.1.1. Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas šajā Nolikumā noteiktās prasības. Piedāvājuma iesniegšana apliecina pretendenta piekrišanu visiem šā Nolikuma noteikumiem.

8.1.2. Pretendentam ir pienākums Komisijas norādītajā termiņā sniegt atbildes uz Komisijas pieprasījumiem.
8.1.3. Pretendentam ir pienākums no Pasūtītāja saņemtos Iepirkuma dokumentus nenodot trešajām personām un izmantot tos tikai Iepirkuma piedāvājuma izstrādei.

8.1.4. Pretendentam ir tiesības iesniegt Iepirkumu uzraudzības birojam iesniegumu par Komisijas darbību attiecībā uz Iepirkuma likumību, ja tas uzskata, ka Iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi pretendenta likumīgās tiesības un intereses.

8.1.5. Pretendentam ir tiesības pieprasīt Pasūtītājam piedāvājumā iekļautas konfidenciālas informācijas neizpaušanu atbilstoši normatīvo aktu prasībām.

9. INFORMĀCIJA PAR LĪGUMU
9.1. Līguma projekts ir pievienots Nolikumam kā 3. pielikums.

9.2. Iesniedzot piedāvājumu, pretendents piekrīt visiem Nolikuma un iepirkuma līguma noteikumiem un apņemas tos pildīt.

9.3. Līguma izpildē iesaistīto apakšuzņēmēju, ja tādi ir piesaistīti, nomaiņa tiek veikta atbilstoši Publisko iepirkumu likuma 62. pantā noteiktajam regulējumam.
9.4. Apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, drīkst nomainīt tikai ar Pasūtītāja rakstveida piekrišanu.

10. NOLIKUMA PIELIKUMI

1.pielikums – Pieteikums dalībai iepirkuma procedūrā;

2.pielikums – Tehniskā specifikācija / finanšu piedāvājums;

3.pielikums – Līguma projekts.

1. pielikums

Iepirkuma Nr. SIA LA 2026/04
 nolikumam
PRETENDENTA PIETEIKUMS

Informācija par pretendentu:

Pretendenta nosaukums:________________________________________________________

Reģ.Nr._____________________________________________________________________

PVN maksātāja Nr.___________________________________________________________

Juridiskā adrese: _____________________________________________________________

Korespondences adrese: _______________________________________________________

Tālruņa un faksa numuri ________________/_________________

e-pasta adrese __________________________________________

Vispārējā interneta adrese (URL) __________________________ 

Informācija par pretendenta kontaktpersonu:

Vārds, uzvārds, ieņemamais amats______________________/________________________

Tālruņa numurs, e-pasta adrese ______________________/__________________________

Ar šo apliecinām, ka:

1) Vēlamies piedalīties SIA „LNS pakalpojumi” organizētajā iepirkumā “Elektroenerģijas iegāde SIA „LNS pakalpojumi” vajadzībām” (iepirkuma identifikācijas numurs SIA LA 2026/04);
2) Esam iepazinušies ar visām nolikumā izvirzītajām prasībām un apņemamies tās ievērot un izpildīt;

3) Mums nav iebildumu attiecībā uz SIA „LNS pakalpojumi” organizētajā iepirkumā “Elektroenerģijas iegāde SIA „LNS pakalpojumi” vajadzībām” (iepirkuma identifikācijas numurs SIA LA 2026/04) nolikumu un pilnībā atbilstam visām nolikumā ietvertajām prasībām attiecībā uz pretendentu;
4)  Visas piedāvājumā sniegtās ziņas ir patiesas.

5)  Piedāvājuma derīguma termiņš ir 120 dienas no piedāvājuma iesniegšanas termiņa beigām
 6)  Uzņēmuma statuss (izvēlēties atbilstošo)*:


a) mazais uzņēmums ⎕

b) vidējais uzņēmums⎕
* Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.
Vidējais uzņēmums ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro. 
7) Atļaujam Pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu. 

Informācija, kas pēc pretendenta domām ir uzskatāma par ierobežotas pieejamības informāciju, atrodas Pretendenta piedāvājuma _________________________ (datnes nosaukums). 

Informācija, kas pēc Pretendenta domām ir uzskatāma par komercnoslēpumu, atrodas Pretendenta piedāvājumā _________________________ (datnes nosaukums). 

 1.Pretendents informē, ka (pēc vajadzības, atzīmējiet vienu no turpmāk minētajiem):

	☐
	1.1. Ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	1.2. Tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu;


2. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 1.2. apakšpunktu, ne ar vienu konkurentu nav bijusi saziņa attiecībā uz:

2.1. cenām;

2.2. cenas aprēķināšanas metodēm, faktoriem (apstākļiem) vai formulām;

2.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

2.4. tādu piedāvājuma iesniegšanu, kas neatbilst iepirkuma prasībām; 

2.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums;

3. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 1.2. apakšpunktu.
4.Informācija par Pretendenta saziņu ar konkurentiem saistībā ar konkrēto iepirkumu.

	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	


5.Informācija par personām, kurām ir izšķirošā ietekme

	Nosaukums/vārds, uzvārds/
	Piederošās kapitāldaļas, %.

	
	


Pretendenta pilnvarotā persona:

_________________________            _________________           _________________

/vārds, uzvārds/ 

                             /paraksts/                                         /datums/
2. pielikums

Iepirkuma Nr. SIA LA2026/04
nolikumam
Tehniskā specifikācija / finanšu piedāvājums

Pretendents ___________________________ /pretendenta nosaukums/ piedāvā elektroenerģiju par šādām cenām saskaņā ar Tehniskās specifikācijas prasībām:

	Produkts
	Piedāvātā cena - tarifs (EUR/ kWh)**
	Prognozētais elektroenerģijas patēriņš (kWh līguma darbības laikā)
	Piedāvātā cena prognozētajam elektroenerģijas patēriņa apjomam (EUR bez PVN)*

	A
	B
	C
	d = b x c 

	Elektroenerģijas cena vienā laika zonā 
	0.00000
	1 300 000
	 

	Kopā:


	


*Piedāvātā cena – aprēķina, reizinot Piedāvāto cenu (tarifu) ar prognozēto patēriņa apjomu.
** Viena kilovata cenai jābūt norādītai ar precizitāti ne vairāk 5 (piecas) zīmes aiz komata
1. Piedāvātajā cenā ietver balansēšanas pakalpojuma izmaksas, balansēšanas jaudas uzturēšanas izmaksu mainīgo daļu
 un elektroenerģijas nodokli, kā arī cenā ir ietvertas ar tirdzniecību saistītās izmaksas.

2. Piedāvātajā cenā neietver sistēmas pakalpojumu tarifus, ko Pircējs apmaksā saskaņā ar sistēmas operatoru noslēgtā sistēmas pakalpojumu līguma noteikumiem, kā arī balansēšanas jaudas uzturēšanas izmaksu fiksēto daļu
.
3. Piedāvājuma cenā ietver izmaksas par rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību.
4. Pretendents nav tiesīgs prasīt mēneša maksu par pakalpojumu, maksu par tirdzniecības pakalpojumu u.tml.
5. Norādītais apjoms ir uzskatāms par prognozēto iepirkuma apjomu līguma darbības laikā, bet Pasūtītājs ir tiesīgs iepirkt tādu elektroenerģijas daudzumu, kāds nepieciešams tā faktiskajai darbības nodrošināšanai, izslēgt no norādītā elektroenerģiju patērējošo objektu saraksta kādu objektu vai arī papildināt šo sarakstu ar jauniem elektroenerģiju patērējošajiem objektiem.

6. Tirgotājs nodrošina iespēju pēc pieprasījuma saņemt statistiskos datus par elektroenerģijas patēriņu līguma darbības laikā sadalījumā pa Lietotāja objektiem un kalendāriem mēnešiem.

7. Ar šo apstiprinām un garantējam sniegto ziņu patiesumu un precizitāti, kā arī atbilstību nolikuma prasībām.
Pretendents normatīvajos aktos noteiktajā kārtībā var saņemt no sistēmas operatora elektroenerģijas patēriņa datus, kas tieši ir nepieciešami piedāvājuma sagatavošanai. Pretendents, saņemot attiecīgos datus ir atbildīgs un nodrošina, ka tie tiks izmantoti vienīgi piedāvājuma sagatavošanā, un netiks nodoti trešajām personām. 
___________________________________________________________

Uzņēmuma vadītāja vai pilnvarotās personas paraksts, tā atšifrējums

3. pielikums

Iepirkuma Nr. SIA LA 2026/04 
nolikumam
Līguma projekts

 LĪGUMS Nr._____ 

par elektroenerģijas iegādi

Ludza
2026. gada ___.___________


Sabiedrība ar ierobežotu atbildību „LNS pakalpojumi”, vienotais reģistrācijas numurs 42403015020, juridiskā adrese – Kr. Barona iela 49, Ludza, Ludzas novads, LV–5701, turpmāk saukts „LIETOTĀJS”, tās valdes locekļa ___________________ personā, kurš rīkojas uz statūtu pamata, no vienas puses, un ____________________________, 
reģ. Nr.________________________, juridiskā adrese _________________________, kuru uz __________________ pamata pārstāv tās _____________________ personā, turpmāk tekstā – „TIRGOTĀJS”, no otras puses, abi kopā turpmāk saukti – „PUSES”, bet atsevišķi – „PUSE”, 

pamatojoties uz atklātā konkursa „Elektroenerģijas iegāde SIA „LNS pakalpojumi” vajadzībām”, identifikācijas Nr. SIA LA2026/04, rezultātiem, turpmāk tekstā „Iepirkums”, un ___________________________ iesniegto piedāvājumu,

izsakot savu brīvo gribu bez viltus, spaidiem un maldības, noslēdz šo līgumu, turpmāk tekstā –      „LĪGUMS”, par sekojošo:

1. LĪGUMA PRIEKŠMETS

1.1. TIRGOTĀJS pārdod un LIETOTĀJS pērk elektroenerģiju atbilstoši specifikācijai, daudzumam un cenai, kas iesniegta Iepirkuma piedāvājumā un noformēts kā LĪGUMA pielikums. Elektroenerģijas tirdzniecība neietver elektroenerģijas transportēšanu (piegādi) – pārvadi, sadali.
1.2. LĪGUMA pielikumā Nr. 1 norādītie elektroenerģijas apjomi ir uzskatāmi par prognozējamiem 12 (divpadsmit) mēnešu apjomiem LĪGUMA darbības termiņā. LIETOTĀJS ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt specifikācijā norādīto elektroenerģijas apjomu.
1.3. LIETOTĀJAM ir tiesības samazināt LĪGUMA pielikumā Nr. 1 minēto elektroenerģijas apjomu (daudzumu) un TIRGOTĀJAM nav tiesību pieprasīt, lai LIETOTĀJS LĪGUMA darbības laikā nopirktu un apmaksātu elektroenerģiju LĪGUMA pielikumā Nr. 1 noteiktajā piegādes apjomā (daudzumā).
1.4. TIRGOTĀJS pārdod elektroenerģiju saskaņā ar Iepirkuma nolikumā noteiktajām prasībām un TIRGOTĀJA  iesniegto piedāvājumu un šo LĪGUMU.
1.5. Elektroenerģiju patērējošie objekti ir norādīti LĪGUMA pielikumā Nr. 2 minētajās adresēs.

2. LĪGUMA TERMIŅŠ UN TĀ IZPILDES KĀRTĪBA

2.1. Līgums stājās spēkā 2026. gada ___.____________ un ir spēkā 12 (divpadsmit) mēnešus, līdz 2027. gada ___.____________.

2.2. TIRGOTĀJS ir deleģēts LIETOTĀJA vārdā norēķināties ar sistēmas operatoru par sistēmas pakalpojumiem un palīgpakalpojumiem. LIETOTĀJS pilnvaro TIRGOTĀJU informēt Sistēmas operatoru par šo deleģējumu, kā arī saņemt no sistēmas operatora informāciju par sistēmas pakalpojumu līgumā noteiktajām maksām sistēmas pakalpojumiem un palīgpakalpojumiem, kā arī par obligātā iepirkuma komponentēm. 
2.3. Maksa par sistēmas pakalpojumiem un palīgpakalpojumiem, tiek iekļauta LIETOTĀJA elektroenerģijas rēķinā un samaksu par šiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA LĪGUMĀ noteiktā kārtībā izrakstītiem rēķiniem. 
2.4. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām
3. CENAS UN NORĒĶINU KĀRTĪBA

3.1. Cena (tālāk tekstā – Elektroenerģijas cena) par kādu TIRGOTĀJS pārdod un LIETOTĀJS pērk elektroenerģiju, noteikta LĪGUMA pielikumā Nr. 1 – Finanšu piedāvājumā.

3.2. Līguma kopējā summa par piegādes apjomu, neieskaitot pievienotās vērtības nodokli (turpmāk –PVN), ir EUR ____ (_______euro, ___ centi).

3.3. Elektroenerģijas cena ietver izmaksas par rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību, visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.
3.4. Elektroenerģijas cena neietver sistēmas pakalpojumu tarifus, ko LIETOTĀJS apmaksā saskaņā ar sistēmas operatoru noslēgtā sistēmas pakalpojumu līguma noteikumiem.
3.5. LĪGUMA darbības laikā elektroenerģijas cenu nevar paaugstināt, bet, ja TIRGOTĀJS var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu par piedāvājumā noteikto, PUSES var rakstiski vienoties par atbilstošu elektroenerģijas cenas samazināšanu.

3.6. Norēķini par elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem. Pēc sistēmas pakalpojumu līguma noslēgšanas LIETOTĀJS informē TIRGOTĀJU par komercuzskaites mēraparātu rādījumu nodošanas kārtību. 
3.7. Komercuzskaites mēraparātu rādījumu nodošanas kārtība un ar to saistītie jautājumi tiek noteikti sistēmas pakalpojumu līgumā.

3.8. LIETOTĀJS informē TIRGOTĀJU par patērēto elektroenerģiju, nosūtot datus elektroniski vai reģistrējot on-line sistēmā.

3.9. Līdz kārtējā mēneša 9.datumam TIRGOTĀJS izraksta un nosūta LIETOTĀJAM rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem. PUSES vienojas, ka TIRGOTĀJS var iesniegt LIETOTĀJAM elektroniski sagatavotu rēķinu, nosūtot to uz e-pasta adresi: pasts@lnspakalpojumi.lv. TIRGOTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

3.10. LIETOTĀJS samaksā rēķinu 30 (trīsdesmit) kalendāro dienu laikā pēc tā saņemšanas LIETOTĀJA grāmatvedībā.

3.11. Norēķini tiek veikti pārskaitījuma veidā uz TIRGOTĀJA bankas kontu, kas norādīts LĪGUMĀ izsniegtajā rēķinā. Rēķina samaksas datums ir naudas ieskaitīšanas diena norādītajā TIRGOTĀJA bankas kontā. Ja apmaksas termiņš iekrīt brīvdienā, tad pēdējā samaksas diena ir nākamā darba diena.

3.12. Katra no PUSĒM sedz savus izdevumus par komisijas un banku pakalpojumiem, kas saistīti ar naudas pārskaitījumiem.

4. PUŠU SAVSTARPĒJĀS SAISTĪBAS UN ATBILDĪBA 

4.1. PUSES apņemas ievērot Elektroenerģijas tirgus likuma, Enerģētikas likuma, Ministru kabineta 07.11.2023. noteikumu Nr. 635 „Elektroenerģijas tirdzniecības un lietošanas noteikumi” un citu Latvijas Republikā spēkā esošo normatīvo aktu prasības.
4.2. PUSES apņemas neizpaust un neizplatīt trešajām personām bez otras PUSES piekrišanas LĪGUMA noteikumus vai citu LĪGUMA izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.
4.3. Par LĪGUMĀ noteiktā maksājuma termiņa pārsniegšanu LIETOTĀJS maksā TIRGOTĀJAM līgumsodu 0.05% apmērā no laikā nesamaksātās summas par katru nokavēto kalendāro dienu, bet ne vairāk kā 5 % no laikā nesamaksātās summas. 
4.4. PUSES savstarpēji ir atbildīgi par otrai PUSEI nodarītajiem tiešajiem zaudējumiem, ja tie radušies vienas PUSES LĪGUMA neizpildes vai nepienācīgas izpildes, darbības vai bezdarbības, rezultātā.
4.5. Elektroenerģiju patērējošie objekti var tikt izslēgti no LĪGUMA tikai PUSĒM par to rakstiski vienojoties sakarā ar to, ka elektroenerģijas cena šī LĪGUMA darbības laikam tika noteikta, ņemot vērā prognozējamo patēriņa apjomu un elektroenerģiju patērējošo objektu skaitu. Šis noteikums attiecas arī uz gadījumiem, kad mainās LIETOTĀJA tiesības attiecībā uz elektroenerģiju patērējošo objektu.
4.6. Ja LIETOTĀJS vēlās pirkt elektroenerģiju citos objektos, kas nav uzskaitīti LĪGUMA 1.5. punktā, LIETOTĀJS par to informē TIRGOTĀJU. Šādā gadījumā atsevišķa PUŠU rakstiska vienošanās par objekta iekļaušanu LĪGUMĀ pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi LĪGUMA noteikumi (cenas noteikšanas princips, LIETOTĀJA pērkamās elektroenerģijas apjoms u.c.). Līguma attiecības ar sistēmas operatoru LIETOTĀJS risina atsevišķi. 
4.7. Elektroenerģijas padeves pārtraukumu gadījumā, ja tas nav noticis nepārvaramas varas vai ārkārtēja rakstura apstākļu rezultātā kurus nevarēja iepriekš ne paredzēt, ne novērst, un ja TIRGOTĀJS par to nav informējis LIETOTĀJU, PUŠU atbildība tiks noteikta ņemot vērā  atbilstošas jomas spēkā esošo normatīvo aktu noteikumus.

4.8. TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju sakarā ar to, ka LIETOTĀJAM nav spēkā esoša sistēmas pakalpojumu līguma vai sistēmas operators nesniedz LIETOTĀJAM sistēmas pakalpojumus no TIRGOTĀJA neatkarīgu iemeslu dēļ.
5. PUŠU TIESĪBAS UN PIENĀKUMI

5.1. TIRGOTĀJA pienākumi:
5.1.1. Nodrošināt elektroenerģijas pārdošanu LIETOTĀJAM par LĪGUMĀ noteikto Elektroenerģijas cenu;
5.1.2. LĪGUMĀ noteiktajā termiņā iesniegt LIETOTĀJAM rēķinu par iepriekšējā mēnesī patērēto elektroenerģiju;
5.1.3. TIRGOTĀJS apņemas sekot līdzi LIETOTĀJA patērētās elektroenerģijas apjomam un informēt LIETOTĀJU, ja sagaidāms elektroenerģijas pārtēriņš;
5.1.4. LĪGUMA izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA elektroenerģija;
5.1.5. Ja PUSĒM rodas domstarpības par zaudējumu rašanās cēloni un apjomu, PUSES vienojas par neatkarīga eksperta pieaicināšanu, kura pakalpojumus sedz vainīgā puse.
5.2. TIRGOTĀJA tiesības:

5.2.1. Ja TIRGOTĀJS savlaicīgi nesaņem komercuzskaites mēraparātu rādījumus, TIRGOTĀJAM ir tiesības izrakstīt rēķinu pēc iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
5.3.    LIETOTĀJA pienākumi:

5.3.1. Noslēgt sistēmas pakalpojuma līgumu ar elektroenerģijas sistēmas operatoru par sistēmas pakalpojumiem visām LIETOTĀJA elektroietaisēm;
5.3.2. Nekavējoties informēt TIRGOTĀJU, ja līdz kārtējā mēneša 10.datumam nav saņemts rēķins par iepriekšējā mēnesī patērēto elektroenerģiju.
5.4. LIETOTĀJA ir tiesības:
5.4.1. Saņemt balansēšanas pakalpojumu normatīvajos aktos noteiktajā kārtībā;
5.4.2. Saņemt no TIRGOTĀJA normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM.
5.4.3. Iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina izrakstīšanas dienas. Pretenzijas iesniegšana neatbrīvo LIETOTĀJU no pienākuma veikt rēķinā norādītās summas apmaksu pilnā apmērā LĪGUMĀ norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp PUSĒM.
6. NEPĀRVARAMA VARA

6.1.
PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).

6.2.
PUSE, kura nevar izpildīt LĪGUMĀ noteiktās saistības nepārvaramas varas apstākļu dēļ, nekavējoties par to paziņo otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

6.3.
Nepārvaramas varas apstākļu gadījumā LĪGUMĀ noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

6.4.
Ja nepārvaramas varas apstākļi turpinās ilgāk nekā divus mēnešus, katrai PUSEI ir tiesības vienpusēji atkāpties no LĪGUMA, rakstiski par to paziņojot otrai PUSEI. Šādā gadījumā PUSES līdz LĪGUMA izbeigšanai veic savstarpējos norēķinus.

6.5.
Nepārvaramas varas apstākļu iestāšanās faktu PUSE, kura nevar izpildīt LĪGUMĀ noteiktās saistības, pierāda ar kompetentas valsts vai pašvaldību institūcijas izdotu dokumentu.

7. LĪGUMA IZBEIGŠANA

7.1. LIETOTĀJS ir tiesīgs vienpusēji atkāpties no LĪGUMA, par to vismaz 30 (trīsdesmit) dienas iepriekš rakstiski paziņojot TIRGOTĀJAM.
7.2. TIRGOTĀJAM ir tiesības vienpusēji izbeigt LĪGUMU gadījumā, ja:
7.2.1. LIETOTĀJS 6 (sešu) mēnešu periodā pēc TIRGOTĀJA atkārtoti nosūtītā brīdinājuma par rēķina apmaksas kavējumu nav apmaksājis TIRGOTĀJA izrakstītos rēķinus, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU;
7.2.2. TIRGOTĀJS saņem informāciju par LIETOTĀJA tirgotāja maiņu;
7.2.3. LIETOTĀJAM nav spēkā vai spēku zaudējis LĪGUMĀ minētais sistēmas pakalpojumu līgums, bez iepriekšēja brīdinājuma ar vienpusēju rakstveida paziņojumu.
7.3. Izbeidzot LĪGUMU 7.1. un 7.2. punktā noteiktajā gadījumā, LIETOTĀJS samaksā TIRGOTĀJAM iesniegtos rēķinus par faktiski patērēto elektroenerģiju līdz LĪGUMA izbeigšanās brīdim.
7.4. Izbeidzoties LĪGUMA termiņam vai pārtraucot LĪGUMU pirms termiņa, PUSES sastāda un apstiprina savstarpējo norēķinu salīdzināšanas aktu, kurā fiksē katras PUSES izpildītās un neizpildītās saistības.
8. VISPĀRĒJIE NOTEIKUMI

8.1. LĪGUMS var tikt papildināts ar pielikumiem pēc PUŠU rakstiskas savstarpējas vienošanās. Jebkurš LĪGUMA pielikums ir LĪGUMA neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas.
8.2. LIETOTĀJS deleģē tiesības pārstāvēt LIETOTĀJU jautājumos par LĪGUMA saistību izpildi un LĪGUMA summas kontroli: _________ (tālr. ________; e – pasts:______________ ).
8.3. TIRGOTĀJS deleģē tiesības pārstāvēt TIRGOTĀJU jautājumos par LĪGUMA saistību izpildi: ________ (tālr. ________; e – pasts:______________ ).
8.4. Visas pretenzijas un strīdus, kas var rasties LĪGUMA izpildes laikā, PUSES risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā. Tiesas vieta – pēc LIETOTĀJA piekritības.
8.5. Ja kādai no PUSĒM tiek mainīts juridiskais statuss, PUŠU amatpersonu paraksta tiesības, vai kādi LĪGUMĀ minētie PUŠU rekvizīti, tālruņa, elektroniskā pasta adreses, adreses u.c., tad tā nekavējoties rakstiski paziņo par to otrai PUSEI.
8.6. Gadījumos, kas nav atrunāti šajā LĪGUMĀ, PUSES rīkojas saskaņā ar Latvijas Republikas normatīvajiem aktiem.
8.7. LĪGUMS sagatavots latviešu valodā. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējā parakstīšanas brīža. Līguma parakstīšanas datums ir pēdējā parakstītāja pievienotā laika zīmoga datums un laiks.
9. PUŠU ADRESES UN REKVIZĪTI

	LIETOTĀJS
	TIRGOTĀJS

	vienotais reģistrācijas Nr.
	vienotais reģistrācijas Nr.

	Juridiskā adrese
	Juridiskā adrese

	Norēķinu konts (bankas nosaukums)
	Norēķinu konts (bankas nosaukums)

	Konta Nr.
	Konta Nr.

	Kods
	Kods


LIETOTĀJS 







TIRGOTĀJS

_______________ 




 

_____________

z.v.








z.v.

� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Saskaņā ar Koncernu likumu.


� balansēšanas jaudas uzturēšanas izmaksu mainīgā daļa Tirgotājam ir jāiekļauj piedāvājuma cenā, jo tā ir tieši atkarīga no Tirgotāja darbības – balansēšanas prasmes.





� balansēšanas jaudas uzturēšanas izmaksu fiksētā daļa nav jāiekļauj piedāvājuma cenā, jo tā tiek maksāta atsevišķi pēc AST un SPRK noteiktā.  Šī cena nekādā veidā nav atkarīga no Tirgotāja darbības un visiem Pircējiem tiek noteikta vienādi.

